procesaur/Wiki.mk huggingface dataset:
ДеАндре Лиџинс

ДеАндре Лиџинс (роден на година, во Чикаго, Илиноис) е американски професионален кошаркар, избран како 53-ти пик од страна на Орландо Меџик во вториот круг на НБА- драфтот во 2011 година. ДеАндре е бек од Кентаки, со висина од 198 cm и тежина од 95 кг.
1 Универзитет
ДеАндре Лиџинс има играно три година за универзитетот на Кентаки. Првите две години, ДеАндре ги помина главно влегувајќи од клупата, сепак во неговата последна година, тренерот Џон Калипари се одлучи да го стави во првиот тим. По неговата последна година на универзитет, ДеАндре беше избран да учествува на НБА- драфтот, во 2011 година. ДеАндре беше избран во вториот круг( севкупно 53-ти), од страна на Орландо Меџик.
1.1 Универзитетска статистика
Универзитет, Година, ОН, МИН, УПН, БПН, СПН, АПН, ППН, % ОП, % СФ, % 3П
Кентаки, 2008–09, 33, 16.5, 0.7, 0.4, 2.4, 2.8, 4.2, .362, .673, .235
Кентаки, 2009-10, 29, 15.3, 0.7, 0.3, 2.3, 0.8, 3.8, .419, .590, .318
Кентаки, 2010-11, 38, 31.6, 1.2, 0.7, 4.0, 2.5, 8.6, .424, .648, .391
2 Професионална кариера
Почнувајќи од 29 декември 2011 година, единствениот настап на Лиџинс беше само еден натпревар во подготвителниот дел од сезоната во НБА, на 21 декември 2011 година, против Мајами Хит. За 10 минути, ДеАндре постигна само еден бод со реализација 0-1 од поле и 1-2 од линијата за слободни фрлања. ДеАндре, исто така, имаше четири асистенции и еден скок. И покрај неговите слаби резултати во подготвителниот дел од сезоната, “Магичните” го ставија на списокот од 15 играчи на почетокот од сезоната.
Росла-Зидхарц

Росла-Јужен Харц била ''заедница на општини'' во округот Мансфелд-Јужен Харц, во Саксонија-Анхалт, Германија. Се наоѓала во јужниот дел на Харц, западно од Зангерхаузен. Седиштето на ''заедницата на општини'' било во Росла. Била распуштена на 1 јануари 2010.
''Заедницата на општини'' Росла-Јужен Харц се состоеле од следниве општини:
Зангерхаузен (округ)

Зангерхаузен — поранешен округ во јужниот дел на Саксонија-Анхалт, Германија. Соседни окрузи биле (од север надесно) Кведлинбург, Мансфелд, Мерзебург-Кверфурт и окрузите Кифхојзер и Нордхаузен во Тирингија. Бил припоен на 1 јули 2007 во новиот округ Мансфелд-Јужен Харц, како дел од реформата во Саксонија-Анхалт.
1 Историја
Округот бил создаден на 1 октомври 1816, откако Саксонија-Вајсенфелс станал дел од Прусија во 1815. Во 1945, ''Amt Allstedt'' бил додаден на округот, во 1952 некои општини биле отфрлени од округот, со што се намалила површината од 773 на 689 км<sup>2</sup>. Во општинската реформа од 1994, округот останал непроменет.
2 Географија
Највисоката точка во округот е Гросер Ауерберг близу Штолберг со 579 метри надморска височина, најниската точка е на 119,8 метри, близу Куртсгехофенмиле, југозападно од Алштет.
3 Грб
Триаголникот во грбот ги симболизира ридовите на користената руда од рударската индустрија во округот. Внатре во триаголникот е роза, која стои поради познатиот Розариум во градот Зангерхаузен. Под триаголникот се два клопки, кои се преземени од грбот на Зангерхаузен.
4 Градови и општини
Градови, Заедници на општини
Демографија на Украина

Украинците сочинуваат 77,8% од вкупно население во Украина. Најбројни национални малцинства се Русите 17,3% по кои следат Русините 0,9%. Важно е да се напомене дека украинската власт не ги признава Русините како посебен народ, туку како украински етнос, а нивниот русински јазик го смета за украински дијалект.
Во Хрватска и Војводина, Русините се признати како посебен етнос.
Од останатите малцинства најбројни се Романците и Молдавците (0,8%), Белорусите (0,6%) и Бугарите (0,4%).
Службен јазик во Украина е украинскиот јазик но од голема важност на економски и културен план е познавањето на рускиот јазик. Украински јазик зборува околу 55% од населението, додека руски јазик 45%.
Сè до отцепувањето на Крим од Украина, Кримските Татари сочинувале 0,5% од населението. Тој број е значително намален поради тоа што највеќето од нив живеат на тој полуостров.
Фине (ридови)

Фине се масив на ридови во германските покраини Саксонија-Анхалт и Тирингија.
1 Географија
Заедно со Шмике, Хое Шреке и Хајнлајте, Фине се граничи со североисточните делови на Тириншката Котлина. Се наоѓа помеѓу Бад Зулца и Хаутерода.
Тунелот Фине, кој е дел на брзата железничка линија Ерфурт-Лајпциг/Хале и моментално (2012) — во изградба, е планирано да поминува под масивот Фине со вкупна должина од 6.885 метри.
2 Ридови
* Кинцелсберг (380 метри)
* Зелигенборнсберг (355 метри)
* Венденбург кај Бургвенден (354 метри)
* Бухберг (350 метри)
3 Природна заштита
Делови на Фине се прогласени како природен резерват.
Природниот резерват бил запишан од Европската Комисија како дел на регионот Хое Шреке-Фине.
Големосрпство

Големосрпство, великосрпство или пансрбизам — националистничка, шовинистичка и иредентистичка идеологија кај српските националисти. Тој е насочен кон таканареченото ''обединување на сите Срби'' во една Голема Србија (|Велика Србија).
Првиот човек кој го формулирал пансрбизмот бил Доситеј Обрадовиќ кој ги посветувал своите пишувања на „славосрпскиот народ“ кој го опишува како народ кој ги населува Србија, Босна, Херцеговина, Црна Гора, Далмација, Хрватска, Сирмиум, Банат и Бачка. Голем придонес за оваа доктрина дал Милош Милоевиќ (1840-1897), кој се смета за еден од идеолозите на српската пропаганда во Македонија.
Минусинск

Минусинск (руски: Минуси́нск) — град во Краснојарскиот крај во Русија. Се наоѓа во Јужен Сибир, на брегот на реката Енисеј. Има околу 71.000 жители (2010 година).
Како руска населба, Минусинск е основан во 1739 година, а станува град во 1822 година.
Во историјата градот служел како место за политички егзил. Додека бил во егзил во блиското село Шушенское помеѓу 1897 и 1900 година, Владимир Ленин често го посетувал Минусинск. Во Минусинск бил интерниран и македонскиот револуционер Христо Зарезанков во периодот од 1935 до 1938 година, кога бил погубен.
Црква „Сите Светители“ - Лешани

Сите Светители (позната како Сите Светци или попозната локално како Си Свети) — главна манастирска црква на Лешанскиот манастир, сместен во охридското село Лешани. Всушност се работи за две истоимени цркви подигнати во различно време посветени на Сите Светци.
Старата манастирска црква била изградена во 1452 година на темели на постара црква од век, додека новата поголема црква веднаш до нејзе е подигната во 1911 година на темели на црква век.
1 Историја
3.1 Стара црква
Иако нема точен датум на изградбата на црквата, како почеток на изградба се зема годината од запис на плоча, која веќе ја нема во црквата, кој го запишал рускиот патописец Виктор Григорович, кој запишал дека црквата била започната да се гради во 1452 година.
Ктитор на црквата бил Никола Божикев во времето на охридскиот архиепископ Никодим I. Најновите археолошки истражување од Заводот и музеј во Охрид покажале дека црквата била изградена на темели на постара црква од век, а наоколу се најдени ѕидини од , и век.
3.2 Нова црква
Поголемата истоимена црква изградена веднаш до неа на самата фасада постои запис дека е завршена во 1911 година, но се знае дека е градена на темели на црква од век. Била осветена во 1926 година од страна на српскиот владика Николај Велимировиќ, од кого во 1928 година бил осветен и новиот конак.
За време на бадниковата вечер во 2012 година, црквата била ограбена, при што од олтарот бил одземен резбан дрвен крст обвиен со сребро стар околу сто години.
2 Градба
3.1 Стара црква
Таа е мала еднокорабна, ѕидана од кршен камен и бигор.
3 Живопис
3.1 Стара црква
Во внатрешноста е сочуван скоро целиот живопис од кој посебно се издвојуваат претставите на Светите Тројца во сводот и тоа: „Приготвениот Престол“ - околу кој лебдат серафими и трони, „Старецот на деновите“, опкружен со серафими, ангели и тетраморфи, а над олтарниот простор е насликан Исус Христос од „Вознесението“.
Живописот, што го има изведено непознат автор, се издвојува со својот колоритет, што ретко се среќава. Некои фрагменти покажуваат дека црквата е живописана и од надворешната страна. Авторот на живописот влегува во редот на талентираните зографи.
Се верува дека е живописана во истата година, кога е и изградена.
3.2 Нова црква
Во новата поголема црква се наоѓа најголемата фреска во Македонија, на која е прикажано Христовото доаѓање, во чиј горен дел е соборот на сите светии, а долу се прикажани пеколот и смртните гревови. Воедно, ова е единствена црква во Македонија со голема фреска на Света Гора.
4 Поврзано
* Лешански манастир — манастир во Лешани
* Црква „Покров на Пресвета Богородица“ — новоизградена манастирска црква
* Црква „Св. Никола“ — градена од 1909 до 1919 година, а осветена во 1920 година. Иконите на иконостасот се изработени од Русалим Крсев од Лазарополе во 1909 година;
* Црква „Св. Петар“ — понова црква, сè уште неосветена;
* Црква „Св. Атанасиј“ — во изградба;
* Црква „Успение на Пресвета Богородица“ — возобновена во 1979 година.
5 Галерија
Музејот на Мерцедес-Бенц

Музејот на Мерцедес-Бенз — музеј кој се наоѓа во Штутгарт, Германија. Штутгарт е домот на Мерцедес-Бенц брендот, и меѓународното седиште на Daimler AG.
Сегашната зграда, која што се наоѓа дирекно надвор од главниот влез на фабриката на Daimler во Штутгарт, Унтертуркхаим, е дизајнирана од УН Студио. Таа е направена врз основа на необичен концепт на детелина со употреба на три кругови коишто се преклопуваат со центарот, кој е отстранет за да се формира триаголен атриум. Зградата била завршена и отворена на 19 мај 2006 година. Претходно, музејот бил сместен во посебна зграда во рамките на комплексот од фабриката и посетителите во последните неколку декади се пренесувале од главниот влез со обезбеден транспорт. Висината на зградата и „''двојната спирала''“ во внатрешноста се дизајнирани за да се зголеми просторот, кој што обезбедува 16.500 квадратни метри (178.000 квадратни метри) на изложбен простор од само 4.800 квадратни метри (52.000квадратни метри).
Музејот содржи повеќе од 160 возила, некои датираат од најраните денови на моторниот мотор. Возилата се одржувани од Центарот на Мерцедес–Бенц Класик во Фелбах. Музејот им овозможува на посетителите бесплатни аудио тури на три различни јазици. Во 2007 година музејот бил посетен од 860.000 посетители.
Безенбург

Безенбург (|Bösenburg) — село во руралниот округ Мансфелд-Зидхарц во германската покраина Саксонија-Анхалт. Претставува дел од градот Гербштет и се наоѓа 5,5 километри јужно од Гербштет. Низ Безенбург тече потокот Флајшбах.
Мишел Тело

Мишел Тело (Michel Teló - Медианеира, ) е бразилски пејач и композитор. Тело беше дел од две музички групи, но групата во која започна неговата кариера како пејач е „Grupo Tradição“. Најголемите хитови на групата се „Goodbye“, „The Cauldron“, „Forever My Life“, „The Brazilian“ и „I Want You“ („Збогум“, „Котелот“, „Засекогаш Мојот Живот“, „Бразилецот“ и „Те сакам“). Освен што е пејач-текстописец, тој е и танчер и свири на рачна хармоника, усна хармоника и гитара.
1 Животопис
Иако е роден во Paraná, Тело живее во Campo Grande, Mato Grosso do Sul. Од рани години Тело го има посветено својот живот на музиката. Неговата уметничка кариера започна во 1987 година, кога како осумгодишно момче ја направи својата прва изведба во училишниот хор, пеејќи ја „Мој драг стар човеку, мој пријателу“, дело на Роберто Карлос и Еразмо Карлос. Изведбата беше на средина во прославата за татковците одржана во училиштето. На 12 годишна возраст, Тело се придружи на бендот „Group Guri“. Тој стана водечкиот пејач. Покрај неговата љубов кон хармониката, Мишел посетуваше и часови за пијано пет години.
Според магазинот Форбс, во 2011 година Тело заработил 18 милиони долари.
Владимир Плавевски

Владимир Плавевски (, — , ) — македонски писател и аматерски фотограф.
1 Животопис
Плавевски е роден на 11 декември 1948 година во [Скопје]. Со аматерска фотографија почнал да се занимава од својата рана младешка возраст, а со интензивно излагање фотографии на бројни групни изложби дејствува во периодот 1973 до 1990 година. Во седумдесеттите години бил член, а потоа и претседател на Фото клубот "Вардар" од Скопје (1978 - 1990) како и претседател на Фото сојузот на Македонија (1982 - 1986). Член е на ДЛУПУМ од 1983 година и бил предавач по предметот "Фотографија" на Факултетот за Драмска уметност во 1993/94 година. Учествувал на голем број групни изложби во земјата и во странство и е добитник на поголем број награди и признанија. Плавевски по професија е доктор. спец. оториноларинголог, Примариус. Автор е на повеќе драмски текстови, сценарија за телевизиски серии, ТВ филмови и радио драми. Од 2000 година е член и на ДПМ.
2 Библиографија
Во врска со фотографијата објавил две книги:*„''Папарацо - феномен на денешнината''“ (Алфа 94, Скопје 1997.) и
*„''Фотографија''“ (Алфа 94, Скопје 1998.)
Објавил и пет книги со раскази:
*''„Играч на Фанта“'' (1997),
*„''Амкање''“ (2001),
*„''Ловец на самовили''" (2004);
*„''Поплава''“ (2006);
*„''Вистински приказни''“ (Македоника литера, Скопје, 2011)
Романи:*„''Цена од Ново Маало''“ (2009)
*„''Последниот сплавар на Вардар''“ (2010) со второ издание „Сплаварот“ (2012) преведено на полски и на бугарски;
*„''Јадица''“ (2013)
*„''Комита''“ (2015)
*„''Земјотрес, 5:17''“ (2017)
*„''Динга стоп: скопски приказни од Ново маало''“ (2018)
*„''Вампирџија''“ (2019)
*„''Боксерот од Ново Маало''“ (2020)
*„''Туѓо тело''“ (2020)
*„''Бај Којо''“ (2021)
Автор е на сценарија според кои за Македонската радио-телевизија досега се снимени повеќе од 40 епизоди од играните серии: „Еурека“, „Прекалени“, „Светски бајки“, „Македонски бајки“ и „Златни басни“. Сценарист е и на ТВ-филмовите: „Состојба пред инфаркт“ (1987), „Бог да ги убие шпионите“ (1993) и „Вампирџија“ (2002), „Бои во времето“ (2005, специјална награда „Златен проектор“ на Астер-фест 2006); „Нави“ (2007), а режисер и сценарист на тв филмот „Мултиплеј“ (2008). За Македонското радио му се снимени девет радиодрами. Неговите драмски текстови „Пипа ритам“ (1986), „Балерината“ (1994), „Кралот Хамлет“ (1995) и „Каста Дива“ (1997), детскиот драмски текст „Трагачи по виножитото“ (1988) и „Министерот и јас“ (2002) се поставени на сцената на Турскиот театар во Скопје; „Раскол“ во Народниот театар во Куманово (1998); а „Операција Лир“ во Народниот театар „Антон Панов“ во Струмица (2002).
3 Награди
* 2013 - Награда Роман на годината за книгата „Јадица“* 2020 - Награда „Стале Попов“ за книгата „Боксерот од Ново маало“
Випер-Ајне

Випер-Ајне била ''заедница на општини'' во округот Мансфелд-Зидхарц, во Саксонија-Анхалт, Германија. Се наоѓала помеѓу Хетштет и Ашерслебен. Била именувана по реката Випер и нејзината притока Ајне. Седиштето на ''заедницата на општини'' било во Квенштет. Била распуштена на 1 јануари 2010.
''Заедницата на општини'' Випер-Ајне се состоела од следниве општини:
Видерштет

Видерштет — село и поранешна општина во округот Мансфелд-Зидхарц, во Саксонија-Анхалт, Германија. Од 1 септември 2010, е дел од градот Арнштајн.
Селото е родно место на истакнатиот романтистички мислител и книжевник Новалис (1772-1801)
Загрозен вид

Загрозен вид е организам кој е во опасност да изумре поради неговата малубројност, или поради заканите што произлегуваат од промената на животната околина и начин на издршка. Меѓународниот сојуз за заштита на природата (МСЗП, IUCN) смета дека дури 40 % од видовите на светот се на некој начин загрозени.
Многу земји имаат закони за заштита и запазување на видовите: забранет лов, ограничувања во стопанските и градежните активности и создавање на природни резервати. Само дел од загрозените видови добиваат заштита во законски рамки, зависно од нивната значајност. Климатските промени исто така играат значајна улога во намалувањето на бројноста и изумирањето на видовите и претставуваат голема грижа за научниците.
1 Заштитен статус
Заштитниот статус на видовите е показател за положбата на еден вид и веројатноста тој да изумре. При проценката се земаат предвид повеќе фактори: не само бројот на преостанати единки, туку и севкупниот пораст или намалување на бројноста со текот на времето, успех на размножувањето, познати закани итн.
Вкупно 199 земји во светот имаат потпишано согласност да изработат т.н. „акциони планови“ со цел да ги заштитат загрозените и другите видови под закана.
2 Црвен список на МСЗП
Црвениот список на МСЗП има повеќе поединечни категории на видови под закана и тука може да влезат и критично загрозените видови.
Списокот на видови под закана на МСЗП го користи изразот „загрозен вид“ (англ. ''endangered species'', EN) како конкретна категорија на положба, наместо како општ поим. Според аовие категории и критериуми загрозените видови се рангираат помеѓу критично загрозените и ранливите видови. Напати критично загрозените видови влегуваат во „загрозени видови“ како поширока категорија, запазувајќи ги сите критериуми.
За видовите во неповолна положба МСЗП го користи поимот „видови под закана“ (''threatened species''), каде заедно со гореспоменатите влегува и помалку ризичната категорија ранливи видови.
Еве ги сите категории на МСЗП, зависно од положбата:
* Изумрени (EX)
* Можеби изумрени (PE)
* Изумрени во дивината (EW)
* Можеби изумрени во дивината (PEW)
* Непроценети (NE)
* Без доволно податоци (DD)
* Критично загрозени (CR)
* Загрозени (EN)
* Ранливи (VU)
* Речиси загрозени (NT)
* Најмала загриженост (LC)
3 Во Република Македонија
Во Република Македонија важат разни законски мерки за запазување на видовите и средината. Тука спаѓаат Законот за заштита на природата, Законот за животната средина и Законот за ловство Покрај ова, Министерството за животна околина и просторно планирање и други органи имаат Акционен план и Национална самооценка на капацитетите, како и национална Црвена книга во изработка.
4 Поврзано
* Биолошка разновидност
* Критично загрозен вид
* Изумрен вид
* Закон за животна средина
* Меѓународен сојуз за заштита на природата (IUCN)
* Светски фонд за дива природа (WWF)
Куртис Мејфилд

Куртис Ли Мејфилд ( - ) бил американски соул, Р&Б, и фанк пејач, текстописец и продуцент. Тој е најпознат по својата антемична музика заедно со „The Impressions“ за време на Движењето за Човекови Права од 1960-те и за компонирањето на песната за филмот ''Super Fly'', за која што Мејфилд беше забележан како пионер во фанкот и политичко свестената Афроамериканска музика. Тој исто така беше и мулти-инструменталист кој свиреше на гитара, бас, пијано, саксофон, и тапани. Куртис Мејфилд беше добитник на „Grammy Legend Award“ (во 1994) и Греми Награда за Животно Достигнување (во 1995). Исто така, Мејфилд е влезен двапати во Рок & Рол Холот на Познатите, еднаш како член на бендот The Impressions во 1991, и повторно во 1999 како соло артист. Тој исто така е двапати влезен во Греми Хол на Славата.
Реблинген ам Зе

Реблинген ам Зе (|Röblingen am See) — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010 е дел од општината Зегебит Мансфелдер Ланд, кој е административен центар.
1 Географија
Реблинген ам Зе се наоѓа околу 12 километри југоисточно од Ајслебен. Составен е од три села:
* Ноје Зидлунг
* Обереблинген
* Унтереблинген
2 Историја
Реблинген бил првпат спомнат со другите три села како ''Rebiningi'' документ на манастирот Херсфелд, кој бил создаден помеѓу 881 и 899. Во 932, Реблинген бил повторно спомнат во документ од опатијата Херсфелд како ''Seorebiningen in Comitati Sigfridi''. Подоцнежниот датум бил користен за 1075-годишнината во 2007.
3 Политика
3.1 Градоначалник
Јирген Лудвиг бил избран како почесен градоначалник на 18 мај 2003.
3.2 Грб
Блазонирање: „Поделен на сино и златно, во горниот дел има сребрен брод со сребрен рибар, кој уловил сребрена риба на јадицата, долу има црн габран кој стои со златен прстен во сребрениот клун.“
3.3 Знаме
Знамето на општината има хоризонтални црни и жолти ленти, со грбот на средината.
4 Култура и знаменитости
Реблинген има протестантска црква, Свети Стефан.
Во лето секоја година се одржува фестивалот ''Fest am salzigen See'' (Фестивал на соленото езеро).
5 Инфраструктура
Сојузниот автопат Б80 поминува 3 километри северно од Реблинген, поврзувајќи го Ајслебен со Хале (Зале). Реблинген има железничка станица.
Во сојуз и слобода

„Во сојуз и слобода“ (шпански:''En unión y libertad'') е националното гесло на Аргентина. Геслото било создадено на Генералното собрание од 1813 година, за време на Аргентинската војна за независност од Шпанската империја. Геслото може да се види на монетите пезо.
1 Поврзано
* Аргентина
* Список на државни гесла
Потколено

Во научна класификација на живите организми, потколено (науч. ''subphylum'') е таксономски ранг што се употребува во зоолошка номенклатура. Во таксономската хиерархија, потколеното е под коленото, а над наткласата.
Кај габите и растенијата се користи еквивалентниот таксономски ранг „пододдел“.
1 Примери
Не сите колена на животни се делат на потколена. Потколена имаат само следниве:
*членконоги (''Arthropoda''): се дели на потколената трилобитни, клештари, многуноги, шестноги и ракови,
*раменоноги (''Brachiopoda''): се дели на потколената јазичестовидни, черепни и нечерепни зглобни,
*хордови (''Chordata''): се дели на потколената плаштари, бесчерепни и најголемото потколено - ’рбетници.
Хемиски влакна

Хемиските влакна се добиваат со преработка на целулозата, со дестилација на јагленот или на нафтата. Најпознати хемиски влакна се: најлон, перлон, терилен, орлон, полиестер и други.
Хемиските влакна сè повеќе ги заменуваат влакната од волна, памук, свила и јута и предизвикаа нарушување во производството на природните текстилни суровини.
Најголеми светски производители на хемиски влакна се: САД, Русија, Германија, Јапонија и Франција.
Детергент

Детергент или перален препарат — производ на лесната хемиска индустрија, а се употребува за перење и чистење. Тој првпат почнал да се применува во текот на Втората светска војна. Се добива од некои споредни производи што се јавуваат при преработката на нафтата, јагленот и варовникот. Скоро сите развиени земји во светот денеска повеќе произведуваат детергенти отколку сапуни.
Пластични маси

Пластичните маси се значајни производи на хемиската индустрија, а се добиваат од нафта, јаглен, шеќерна трска, кафе, соја и од други суровини. Во природата ги нема готови. Претворањето на пластични маси во готови производи се врши преку лиење, валање или влечење. Сите тие имаат голема примена благодарение на цврстината, малата тежина и големата отпорност.
Се употребуваат како замена за металите, кожата, дрвото, стаклото и други природни суровини. Најголеми производители на пластични маси се: САД, Јапонија, Германија, Велика Британија, Русија, Италија и Франција.
Братство и единство

„Братство и единство“ (на |Братство и јединство, Bratstvo i jedinstvo) — државно гесло на СФРЈ и популарна парола на Комунистичката партија на Југославија. Геслото било создадено за време на Народноослободителната војна на Југославија и истото станало водечка политичка идеологија во поглед на етнолингвистичката југословенска политка.<sup>[1]</sup>
1 Значење
По војната, геслото било клучно за југословенската политика на еднаквост меѓу југословенските народи. Геслото било вметнато и во уставите од 1963 и 1974 година. Според тогашното толкување, југословенските народи Македонци, Муслимани по националност, Словенци, Срби, Хрвати и Црногорци, како и националните малцинства, треба да живеат братски и во слога и нивните сличности треба да се промовираат да се избегнат националните конфликти и омразата.
2 Употреба
Геслото било употребувани низ целата Југославија, па така голем број фабрики, училишта, јавни институции, спортски и културни здруженија го носеле името „Братство и единство“. Исто така, главниот автопат Љубљана-Скопје бил именуван по геслото.
3 Наводи
* „БРАТСТВО И ЈЕДИНСТВО“, Политичка енциклопедија, Београд 1975.
4 Поврзано
* СФРЈ
* Грб на СФРЈ
* Список на државни гесла
Автопат „Братство и единство“

Братство и единство (|Autoput "Bratstvo i jedinstvo", ''Аутопут "Братство и јединство"''; |Avtocesta "Bratstvo in enotnost") — еден од поголемите и поважните автопати во СФРЈ. Автопатот бил долг 1 180 километри од австриската граница во Ратаче во близина на Крањска Гора, па преку Љубљана, Загреб, Белград, Скопје, Гевгелија па сè до грчката граница. Автопатот поврзувал четири републики од Федерацијата, односно СР Македонија, СР Србија, СР Хрватска и СР Словенија. Денес овој автопат во одредени места не се користи, бидејќи има изградено нови посовремени автопати.
1 Меѓународна категоризација
Од 1975 година, автопатот бил конкурентен на правците:
* Европски пат Е61: Филах–Крањ–Љубљана
* Европски пат Е70: Љубљана–Загреб–Сисак–Славонски Брод–Белград
* Европски пат Е75: Белград–Ниш–Скопје -Велес–Солун
2 Поврзано
* Братство и единство
* Сообраќај во Југославија
Черепни

Черепните (науч. ''Craniata'') се предложен клад на хордови животни во кој спаѓаат потколената лигави јагули (''Myxini''), змиулковидни (змиулки и изумрени роднини) и виличните ‘рбетници. Како што вели името, черепните се животни со череп, кој може да биде тврдокоскен или ‘рскавичен.
1 Особености
Во наједноставна смисла, черепните се хордови животни со глави, па затоа ова ги исклучува животните од хордовите потколена плаштари и бесчерепни, но ги опфаќа лигавите јагули, кои имаат ‘рскавични черепи и забести образби составени од кератин. Во черепните спаѓаат и сите змиулки и оклопни безвилични риби, оклопни риби, бодликави ајкули, ајкули, раи и лизгачи, коскени риби, водоземци, влекачи, птици и цицачи. Главата на черепните се состои од мозок, сетилни органи (вклуч. очи) и череп.
Покрај својствените черепи, черепните имаат и многу други изведени особености кои го имаат овозможено развојот на други сположени елементи. Молекуларно-генетската анализа покажува дека, во споредба со попростите животни, черепните имаат развиено дуплирани комплети од голем број на семејства на гени што се занимаваат со клеточна сигнализација, транскрипција и морфогенеза.
Черепните животни се многу поактивни од плаштарите и бесчерепните и поради тоа имаат поголеми метаболични потреби, како и неколку анатомски приспособувања. Водните черепни животни имаат жабрени засеци кои се поврзани со мускулите и нервите што испумпуваат вода низ засеците (наспроти бесчерепните, чии грлени засеци се користат само за процедување) и со тоа служат како за прехрана, така и за размена на гасови. Хранопроводот е обложен со мускули, туркајќи ја храната до стомакот. Тоа им има овозможено на вишите черепни како цицачите да развијат посложени системи за варење и со тоа да ја усовршат ефикасноста. Черепните имаат крвоточен систем со срце со две или повеќе комори, црвени крвни зрнца и хемоглобин за пренос на кислород, како и бубрези.
2 Поврзано
* ’Рбетници
Целоусни

Целоусни (науч. ''Teleostomi'') — клад на вилични ‘рбетници каде спаѓаат четириношците (''Tetrapoda''), коскените риби (''Osteichthyes'') и наполно изумрените бодликави ајкули (''Acanthodii''). Најкарактеристично за оваа група е присуството на жабрени капаци (оперкулуми) и еден пар на дишни отвори - елементи неприсутни или видоизменети кај подоцнежните претставници. Во целоусните влегуваат сите вилични ‘рбетници освен ‘рскавичните и оклопните риби.
1 Систематика и филогенија
потколено ‘Рбетници
├─(нерангирано) Вилично‘рбетновидни
└─инфраколено Вилични ‘рбетници
├─класа Оклопни риби †
└микроколено Вистински вилични ‘рбетници
├─класа ‘Рскавични риби
└─(нерангирано) Целоусни
├─класа Бодликави ајкули †
└наткласа коскени риби
├─класа Зракоперки
└─класа Резноперки
└наткласа Четириножни
├─класа водоземци
└(нерангирано) Амниоти
├─класа Влекачи
│ └─класа Птици
└─класа Синапсиди
└─класа Цицачи
Забелешка: линиите ги означуваат еволутивните врски.
2 Потекло
Потеклото на целоусните е нејасно, но први познати фосили се денес изумрените бодликави ајкули од доцниот Ордовик. Денешните целоусни го сочинуваат кладот Вистински целоусни (''Euteleostomi''), кој ги опфаќа сите коскени риби и четириношци. Дури и по изумирањето на сите бодликави ајкули кон крајот на периодот Перм, нивните роднини доживеале толкав успех што денес сочинуваат 99% од ‘рбениците.
3 Физички особености
Целоусните имаат две приспособувања за дишење под вода. Првобитните целоусни веројатно имале некој вид на жабрени капаци, но не едноделно како еквивалентот кај денешните риби. Развојот на единечен дишен отвор претставувал значаен исчекор во нивната еволуција. Исто така целоусните развиле примитивни бели дробови со способност за користење на извесно количество на атмосферски кислород. Кај подоцнежните видови овие се претвориле во бели дробови и меур за одржување на половноста.
Бодликавите ајкули и зракоперките имаат заедничка одлика: три отолити (ушни коски). Дводишалките имаат само два отолита, а денешните целаканти (Латимерии) имаат само по еден.
4 Поврзано
*Бодликави ајкули
*Вистински целоусни
Хидротехничка мелиорација

1 Хидротехнича мелиорација
Хидротехничките мелиорации ги опфаќаат сите активности што се однесуваат на одводнувањето и наводнувањето на земјиштето. Првите современи мелиоративни мерки во Република Македонија се преземени во: Пелагониската, Струмичката, Скопската и Струшката котлина. Во овие котлини со системи за одводнување, поранешните бари и мочуришта се претворени во обработливи површини. Од друга страна, поради малите количества врнежи, особено во централните и јужните делови, сушите се многу карактеристична и честа појава и тие на земјоделството му нанесуваат големи штети. Со цел да се отстранат и да се намалат негативните влијанија, во повеќе котлини изградени се системи за наводнување.
Во 1900 година во Македонија била наводнувана вкупна површина од 98000 хектари, а за таа цел постоеле 722km канали. На новоднуваните површини, особено во потоплите котлини, се остваруваат и по две жетви во текот на годината.
Муслимани (народ)

Муслимани бил термин во СФРЈ кој официјално се користел како национален идентитет за јужнословенските муслимани. Муслиманите од 1971 година биле еден од шесте конститутивните народи во СФР Југославија. По распадот на СФРЈ, Муслиманите го смениле името и денес се нарекуваат Бошњаци. Сепак, одреден број луѓе на територијата на поранешна Југославија сè уште го користи терминот „Муслимани“.
1 Денес
Муслиманите денес низ републиките се познати како:
* Босна и Херцеговина: Бошњаци и мал број Муслимани
* Словенија: Бошњаци и мал број Муслимани
* Хрватска: Бошњаци и мал број Муслимани
* Србија: Бошњаци и Муслимани
* Косово: Горани и Бошњаци
* Црна Гора: Бошњаци, и мал број Муслимани и Црногорци-муслимани
* Македонија: Македонци-муслимани, и мал број Бошњаци и Муслимани
2 Население
*Според пописот од 2002 во Србија (без Косово), биле регистрирани 19,503 Муслимани и 136,087 Бошњаци.* Во Црна Гора на пописот од 2003 година 24,625 (3.97%) се изјасниле за Муслимани, 48,184 (7.77%) како Бошњаци и 57,100 (9.51%) како Црногорци (муслимани).
* Во Македонија во 2002 биле регистрирани 17,018 (1,15%) Бошњаци и 2,553 (0.13%) Муслимани.
* Во Хрватска, населението со исламска вероисповед се изјаснило како: 10,000 се изјасниле како Хрвати, 20,000 како Муслимани и 20,000 Бошњаци.
* Во Словенија 21,542 лице се изјаснило за Бошњаци, 8,062 како Босанци и 10,467 како Муслимани.
3 Поврзано
* Бошњаци
* Македонци-муслимани
* Горани
Гросер Ауерберг

Гросер Ауерберг е рид, висок 580 метри, во источниот дел на Харц во округот Мансфелд-Зидхарц, во германската покраина Саксонија-Анхалт.
Ридот има два врва кои се на 580,4 и на 580,3 метри соодветно, кои се оддалечени 500 метри. Малку помалиот врв, т.н. ''Josephshöhe'' („Висина Јозеф“), 38 метри високиот ''Josephskreuz'' („Крст Јозеф“) бил изграден во 1896. Ова е челична кула за набљудување во облик на двоен крст. Исто така е 215-та точка за проверка на патеката за пешачење во Харц.
Гросе Ауерберг се наоѓа помеѓу Штолберг и Штрасберг јужно од т.н. ''Harzschützenstraße'' помеѓу Брајтенштајн од една страна и Швенда и Хаин на друга страна. Врвот може да се стигне со патека, која одзема 15 минути од паркингот близу населбата Ауерберг.
Сусам

Сусам, поточно индиски сусам — суптропско маслодајно растение растение од семејството на сусамите (''Pedaliaceae''). Сусамот е висока едногодишна билка со мешункаст плод, чие семе се бере зрело, а потоа се суши.
1 Производство
Сусамот најмногу се одгледува во Кина, Индија и Судан. Во Македонија, сусамот се одгледува на околу 1.000 хектари, а просечниот принос е 300-400 килограми од еден хектар, односно годишно се добива по 400 тони сусамово семе. Тиквешијата е главно подрачје за одгледување сусам.
Семето на сусамот содржи 45-60 % квалитетно масло, кое се користи во производството на масло за јадење, маргарин и путер и како додаток на пекарските производи.
2 Корисни својства
За лековитото дејство на сусамот против ќелавост, првут, забоболка, ишијас и нарушување на доењето знаеле уште старите Египќани, Асирците, Вавилонците, Индусите и Кинезите. Семето на сусамот содржи висока концентрација на фитостерол, хемиска материја слична на холестеролот и која има моќ да го регулира нивото на холестерол во крвта, да го подобри имунитетот и да го намали ризикот од појава на одредени видови карцином. Исто така, маслото од сусам помага против појавата на тромб, односно згрутчување на крвта, како и против долготраен запек. Оттука, тоа се препорачува за отстранување на цревните паразити, за чистење на цревата и за лекување на хемороидите. Во народната медицина, сусамот се користи во лекувањето на повреди, акни, чиреви, брадавици и изгореници.28
Сусамот е многу богат со железо, а во него се присутни и други минерали, како: калциум, манган, бакар, магнезиум и селен. Од витамините, во сусамот има најмногу витамин Е, кој е моќен антиоксиданс, но тој е одличен извор и на витамин Б1, фолна киселина, пиридоксин Б6, ниацин и рибофлавин. Понатаму, во него има сезамин кој е важен во заштитата на црниот дроб, како и лигнан кој ги намалува холестеролот и крвниот притисок, а го зголемува витаминот Е. Сусамот е делотворен против воспаленија и болки од ревматоиден артритис, како и при напади на астма. Најпосле, во азиските земји, сусамот се смета за силен афродизијак.
Џејмс МекФаден

Џејмс МекФаден (англиски: ''James McFadden''; роден на 12 август 1983 во Глазгов) — шкотски фудбалер кој во моментов е без клуб.
1 Кариера
1.1 Клупска кариера
МекФаден ја започнал кариерата во Мадервел во Шкотската Премиер Лига. Во сезоната 2003-2004 тој постиганал 19 голови и со тоа ја добил наградата за најдобар млад фудбалер на Шкотска. Летото тој преминал во Евертон за сума од 1.25 милиони фунти. За Евертон тој одиграл 109 меча и постигнал 11 голови. Во јануари тој преоѓа во друг Премиер лигашки клуб Бирмингем Сити за 5 милиони фунти. Откако му истекува договорот со Бирмингем Сити во летото 2011 година, МекФаден се вратил во Евертон како слободен играч.
1.2 Репрезентативна кареиера
МекФаден дебитира за Шкотска во 2002 година. Неговиот гол во квалификациите за Евро 2008 против Франција на стадионот Парк на Принцовте во Париз ќе биде запомнет како еден од најубавите голови на шкотската репрезентација.
Штолберг (Саксонија-Анхалт)

Штолберг (|Stolberg) — град (понекогаш нарекуван и Штолберг (Харц) во историски податоци) и поранешна општина во округот Мансфелд-Зидхарц, во германската покраина Саксонија-Анхалт, Германија. Се наоѓа во јужниот дел на планините Харц, околу 27 километри западно од Зангерхаузен и 13 километри североисточно од Нордхаузен. Од 1 септември 2010 е дел од општината Зидхарц.
1 Историја
Штолберг бил основан како населба за рудари во 1000 година; меѓутоа, употребата на оваа област за рударската индустрија се забележува уште во 794. Исцрпувани биле железо, монел, сребро, калај и злато. Градски статус му бил доделен на Штолберг (Харц) пред 1300. Монети биле ковани во Штолберг во средниот век. Времето на развој на ова занимање било во текот 16 век. Рударството било прекинато во 17 век.
Штолберг бил резиденција и семејно седиште на средновековното Грофовија Штолберг. Во 1548, станало седиште на Штолберг-Штолберг. Во 1738, грофовите на Штолберг биле приморани да го признаат патронството на Електорат Саксонија. Градот бил доделен на Кралството Прусија во 1815 со Виенскиот конгрес; Штолберг понатаму бил администриран од пруската Провинција Саксонија. Во 1833, Штолберг имал 2.393 жители. На почетокот на 20 век, Штолберг станал туристички град. Во 1923, железничката линија Берга–Келбра била отворена. Градот станал воздушна бања од 1946.
2 Главни знаменитости
* Замок Штолберг, семејно седиште на грофовите Штолберг-Штолберг.
* Градско собрание
* Црква Свети Мартин
* Кула Зајгер
* Родна куќа на Томас Минцер
* Рид Гросер Ауерберг (579 м)
3 Меѓународни односи
Штолберг во Саксонија-Анхалт е збратимен со:
* Штолберг, Северна Рајна-Вестфалија, Германија
* Хардегзен, Долна Саксонија, Германија
* Ходоњин, Јужна Моравија, Чешка
Вистински вилични ’рбетници

Вистински вилични ‘рбетници (науч. ''Eugnathostomata'') — микроколено (клад) на хордови животни во рамките на групата вилични ‘рбетници. Тука спаѓаат ‘рскавичните риби (''Chondrichthyes'') и целоусните (''Teleostomi'').
1 Систематика и филогенија
потколено ‘Рбетници (''Vertebrata'')
└─инфраколено Вилични ‘рбетници (''Gnathostomata'')
├─класа Оклопни риби (''Placodermi'') †
└микроколено Вистински вилични ‘рбетници (''Eugnathostomata'')
├─класа ‘Рскавични риби (''Chondrichthyes'')
└─(нерангирано) Целоусни (''Teleostomi'')
├─класа Бодликави ајкули (''Acanthodii'') †
└наткласаКоскени риби (''Osteichthyes'')
├─класа Зракоперки (''Actinopterygii'')
└─класа Резноперки (''Sarcopterygii'')
└наткласа Четириношци (''Tetrapoda'')
├─класа Водоземци (''Amphibia'')
└(нерангирано) Амниоти (''Amniota'')
├─класа Влекачи (''Sauropsida'')
│ └─класа Птици (''Aves'')
└─класа Синапсиди (''Synapsida'')
└─класа Цицачи ('' Mammalia'')
Забелешка: линиите означуваат еволутивни врски.
Нинштет (Саксонија-Анхалт)

Нинштет — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010, е дел од градот Алштет.
Најраните докази за селото се забележани во 899, кои се однесуваат за Ninstat, како што тогаш се нарекувало селото.
Дом е на двајца мажи со „светското најдолго семејно дрво“. Манфред Хухтхаузен, наставник и Уве Ланге, геометар, обајцата имаат иста ретка ДНК-нишка, која е најдена во скелетскиот материјал на човек чии коску биле пронајдени во пештера близу Лихтенштајн (Харц), кои потекнуваат од околу 1000 п.н.е..
Зебек

Зебек е мал поток во Хамбург, Германија, која тече од езерото Брамфелдер во јужен правец.
По околу 3 километри се влева во Остербек. Потокот е, исто така, локално познат како ''Grenzbach'' ('граничен поток' - ја формира границата помеѓу квартовите Брамфелд и Бармбек во Хамбург) имал добра квалитет на водата. Во 1980-тите потокот се вратил во скоро природни услови, откако претходно бил дегенериран со дренажен ров. Денес, потокот обезбедува одлично живеалиште за многубројни мали животни. Процесот на повратување сè уште не е завршен; од март 2005 НАБУ започнал ''Project Eisvogel'' (''Eisvogel'' = 'крал на рибите') особено за подобрување на водниот тек низ Зебек.
Од 1959, ''Seebek'' означува и име на пароброд од типот „Алстер“.
Ботаничка градина Вандсбек

Ботаничката градина Вандсбек (1,5 хектари) е општинска ботаничка градина, која се наоѓа во Eichtalpark, Вандсбек, на Walddörferstraße 273, Хамбург, Германија. Градината започнала во 1926 како училишна градина и станала општинска градина во 1956. Отворена е секој ден без плаќање влез.
1 Поврзано
* Список на ботанички градини во Германија
Косара

Косара — македонска владетелка и жена на цар Самоил. Се омажила околу 970 година.
Според преданијата таа потекнува од градот Драч. Нејзиното име „Косара“ потоа станува познато во Македонија и Самоиловото царство, но најмногу е користено од припадниците на семејството на Самоил.
1 Косара како тема во уметноста и во популарната култура
Косара се јавува како тема во бројни дела од областа на уметноста и популарната култура, како:
* „Косара“ - песна на југословенскиот поет Мак Диздар.
Feel Good (песна на Modestep)

„Feel Good“ е првиот сингл од Лондонскиот дабстеп/електро рок бенд Modestep („Модстеп“). Синглот првпат беше издаден на 6 февруари 2011 година во Обединетото Кралство во формат за дигитално симнување. Песната влезе во табелата на синглови во ОК на 38-то место.
1 Музичко видео
Музичкото видео што го придружува издавањето на песната „Feel Good“ првпат беше издадено на американското мрежно место YouTube („Јутуб“) на 24 декември 2010 со должина од четири минути и дваесет и пет секунди.
2 Табели и позиции
Табела (2011), Највисокапозиција
3 Издавачка историја
Регион, Дата, Формат, Издавачка куќа
Обединето Кралство, 30 јануари 2011, дигитално симнување, AEI Music
To the Stars (песна)

„To the Stars“ е сингл на лондонскиот дабстеп и електро рок бенд Modestep, од нивниот за сега прв неименуван албум којшто моментално е во изработка.
1 Музички спот
Музичкиот спот за оваа песна беше издаден на 17 октомври 2011 година на американското мрежно место YouTube („Јутуб“), а трае 4 минути.
2 Позиции на табелите во ОК
Табела (2011), Највисокапозиција
3 Издавачка историја
Регион, Дата, Формат, Куќа
Ирска, 4 ноември 2011, дигитално симнување, Polydor Records
Обединето Кралство, 6 ноември 2011
Џејмс Маклеин

Џејмс Маклеин (англиски: ''James McClean'') — ирски фудбалер, роден во Северна Ирска, крило на Рексам и на ирската репрезентација.
Тој играл за младата репрезентација на Северна Ирска до 21-на година, но за своја сениорска репрезентација ја избрал селекцијата на Република Ирска.
1 Кариера
1.1 Клупска кариера
1.1.1 Сандерленд
Во својата кариера Маклеин играл за тимовите на Институт во Северна Ирска и Дери Сити во Република Ирска пред да стигне во Сандерленд во август 2011 година. Тој потпишал за Сандерленд кога на клупата бил менаџерот Стив Брус, но сè додека тој бил водич на клубот, Меклеин не запишал ниту еден меч. Откако Брус бил отпуштен, и на неговото место дошол новиот менаџер Мартин О'Нил, МекКлеин доби шанса да дебитира во Премиер лигата и станал редовен член во првиот тим на ''црните мачки''. Тој дебитирал за Сандерленд на 11 декември 2011 против Блекбурн, во првиот натпревар на Мартин О'Нил како менаџер на овој клуб. Својот прв гол во Премиер лигата за Сандерленд тој го постигнал на 3 јануари 2012 против Виган Атлетик во победата нагости со 4-1. Нешто подоцна, Маклеин го постигнал единствениот гол во мечот со Стоук Сити на Британија во снежни услови за да донесе победа за неговиот тим од 1-0. Само една недела подоцна тој го отворил резултатот и во натпреварот против Арсенал, кога Пер Мертезакер лошо згазнал и самиот се повредил оставајќи му ја топката да излезе сам пред голманот, но сепак Сандерленд на крајот загубил со 1-2.
1.1.2 Виган Атлетик
На 8 август 2013, Маклеин потпишал тригодишен договор со неодамна испаднатиот клуб од Премиер лигата, Виган Атлетик. Своето деби за новиот клуб го направил на 11 август во поразот од Манчестер Јунајтед со 2-0 во Комјунити Шилд натпреварот.
Мерзебург-Кверфурт

Мерзебург-Кверфурт — поранешен округ во јужниот дел на Саксонија-Анхалт, Германија. Соседни окрузи биле (од северозапад во правец на стрелките на часовникот) Зангерхаузен, Мансфелдер Ланд, Залкрајс, слободниот град Хале, окрузите Делич и Лајпцигер Ланд во Саксонија, окрузите Вајсенфелс и Бургенланд и Кифхојзеркрајс во Тирингија.
1 Историја
Округот бил создаден во 1994 со спојување на претходните окрузи Мерзебург и Кверфурт.
2 Географија
Главна река во округот е Зале.
3 Грб
Крстот во горниот лев и долниот десен дел на грбот е симбол за бискупијата во Мерзебург. Хоризонталните црвени-бели ленти во другите два дела се симбол за Грофовијата Кверфурт. Така грбот ги комбинира симболите на двата претходни окрузи.
4 Градови и општини
Градови, Заедници на општини, Слободни општини
Влекачолики

Влекачоликите (науч. ''Reptiliomorpha'') се ред или поткласа на водоземци налик на влекачи, од кои во карбонот се развиле амниотите. Според филогенетската номенклатура тука спаѓаат и амниотските потомци, но поимот претежно се користи за неамниотните лавиринтозабни животни. Групата честопати се нарекува и ''Anthracosauria'', но некои научници како М. Бентон го користат за влекачовидните од „нижиот“ еволутивен степен.
1 Особености
Базалните влекачочики биле копнени водоземци налик на влекачи со анатомија помеѓу девонските лавиринтозабни and the првобитните влекачи. Англискиот палеонтолог Мајкл Бентон ги наведува следниве особености:* тесна предвиличните коски (помалку од половина череп во ширина)
* ралниците се стеснуваат напред
* фалангите имаат формули (број на зглобови на секој ножен прст) 2.3.4.5.4–5
1.1 Систематика
Класификација според:*наткласа Четириношци
**надред Влекачолики
***фамилија Caerorhachidae
***фамилија Tokosauridae
***ред Chroniosuchia
****фамилија Bystrowianidae
****фамилија Chroniosuchidae
***ред Embolomeri
****фамилија Eoherpetontidae
****фамилија Anthracosauridae
****фамилија Proterogyrinidae
****фамилија Eogyrinidae
****фамилија Archeriidae
***ред Seymouriamorpha
****фамилија Kotlassiidae
****фамилија Discosauriscidae
****фамилија Seymouriidae
***ред Diadectomorpha
****фамилија Limnoscelidae
****фамилија Diadectidae
***низа Амниоти
Ајлбек

Ајлбек е кварт на германскиот град Хамбург и дел од округот Вандсбек. Порано било независно мало село надвор од границите на Хамбург и всушност било подоцно припоено, кога градот се ширел.
1 Потекло на поимот
Селото било именувано по мала река со истото име.
* Ylenbeke потекнува од старогермански збор за брз поток. ''Eile'' означува брзо, а ''beck'' означува река или поток.
* Други извори велат дека Ylen или Ilen како пијавици (германски „Egel“), бидејќи во северна Германија јазикот е долногермански.
2 Историја
Ајлбек првпат се појавил во 1247 како Ylenbeke.
Во текот на големиот пожар во Хамбург од 5 до 8 мај 1844, центарот на Хамбург бил уништет. Некои од луѓето од Хамбург-Алтштат се населиле во Ylenbeke.
Во Втората светска војна, Ајлбек бил скоро целосно уништен од тешките бомбардирања во јули 1943 (кодно име: Операција Гомора). Со реорганизацијата на Хамбург во 1949 Ајлбек станал дел од Вандсбек.
3 Географија
Во 2006 според статистичкото биро на Хамбург и Шлезвиг-Холштајн, квартот Ајлбек имал вкупна површина од 1,7 км<sup>2</sup>. На север и запад се квартовите Бармбек-Зид, Уленхорст и Хоенфелде на округот Хамбург-Норд. На исток се квартовите Вандсбек и Маринтал. На југ е квартот Хам-Норд од округот Хамбург-Мите.
4 Демографија
Во 2006, во квартот Ајлбек живееле 20.265 луѓе. Густината на населеност била 11.741 жител на км<sup>2</sup>. 9,8% биле деца под 18 години, а 21,4% имале 65 или повеќе години. 14,7% биле странци. 1.087 лица биле регистрирани како невработени. Во 1999 постоеле 12.659 домаќинства и 58,7% од сите домаќинства биле сочинети од поединци.
Постоеле 3 основни и 1 средно училиште во квартот Ајлбек и 38 доктори во приватни ординации и 5 аптеки.
5 Сообраќај
''Сојузниот автопат 75'' поминува низ квартот, поврзувајќи го градот Либек на север со Делменхорст во Долна Саксонија. Според секторот за моторни возила (Kraftfahrt-Bundesamt), биле регистрирани 6.560 приватни возила (328 возила на 1000 луѓе) во Ајлбек.
Орибе Пералта

Орибе Пералта Моронес (роден на 12 јануари 1984 во Тореон) — поранешен мексикански фудбалер, напаѓач.
1 Кариера
Во кариерата двапати во дресот на Сантос Лагуна постигнувал хет-трик против Морелија на 16 мај 2010 во победата на неговиот тим дома од 7-1 и против Пачука на гости во победа од 4-1.
Тој е и репрезентативец на Мексико од 2005 година и досега има собрано 13 натпревари во дресот со државниот грб и постигнато 2 гола.
Пералта бил дел и од репрезентацијата на Мексико која настапи на Олимписките игри во Лондон 2012 и го освои златниот медал. Токму тој беше стрелец на двата гола во финалето на турнирот против Бразил.
2 Титули
2.1 Сантос Лагуна
*Мексиканско првенство (Клаусура) (2) : 2008, 2012
2.2 Мексико
*Панамерикански игри : ''Златен медал'' 2011
*Летни олимписки игри 2012 : ''Златен медал'' 2012